จ.อุทัยธานี ท่องเที่ยวหน้าฝนสุดคึกคัก นักท่องเที่ยวย่ำไปในสวนทุเรียน เยี่ยมชมทั้งในวันหยุดและวันปกต
ที่จังหวัดอุทัยธานี แหล่งท่องเที่ยวเชิงเกษตรสวนเงาะทุเรียนของนายวิโรจน์ เผ่าพันธ์โพธิ์ เกษตรกรชาวสวนผลไม้ หมู่ที่ 8 บ้านคลองหวาย ตำบลคอกควาย อำเภอบ้านไร่ ซึ่งเดิมปลูกพืชเชิงเดี่ยวมันสำปะหลังและข้าวโพดเลี้ยงสัตว์ และประสบปัญหาราคาตกต่ำ ได้ปรับเปลี่ยนมาปลูกไม้ผลแบบผสมผสาน บนเนื้อที่ 35 ไร่ มีทั้งทุเรียน เงาะ มังคุด ขณะนี้ให้ผลผลิตแล้วล้วนแล้วแต่มีคุณภาพ 
โดยในช่วงวันหยุดและวันธรรมดาในช่วงฤดูฝน ซึ่งเป็นช่วงนี่มีผลไม้ออกผลผลิตตามฤดูกาล ได้มีนักท่องเที่ยวทยอยเดินทางมาเยี่ยมชมสวนกันเป็นจำนวนมาก สร้างความตื่นตาตื่นใจและสร้างความเพลิดเพลินให้กับผู้ที่มาเยี่ยมชมเป็นอย่างยิ่ง ส่วนผลไม้ที่นักท่องเที่ยวที่ชื่นชอบ ได้แก่ ทุเรียนมีทั้งพันธุ์ก้านยาวและหมอนทอง ซึ่งจะมีรสชาดหวานมัน เนื้อละเอียดนุ่ม เนื้อเยอะ เมล็ดรีบเล็ก แต่ละรายก็จะซื้อติดไม้ติดมือกลับไปฝากคนที่บ้านกันเป็นเป็นจำนวนมาก ซึ่งลุงวิโรจน์บอกว่า ทุเรียนรุ่นแรกได้หมดรุ่นลงแล้ว ส่วนทุเรียนรุ่น 2 รวมทั้งเงาะพันธุ์โรงเรียนที่เนื้อกรอบร่อน เนื้อแห้ง ไม่ฉ่ำน้ำเวลาปลอก และมังคุด จะออกมากในช่วงเดือนสิงหาคม แต่ก็มีลูกให้เข้ามาเยี่ยมชมกันได้ 
โดยนายวิโรจน์ เจ้าของสวนกล่าวว่า ก่อนหน้านี้มีนักท่องเที่ยวรายหนึ่งมาเยี่ยมชมแต่วันที่มาทุเรียนยังไม่แก่ สร้างความผิดหวัง จึงได้ทำการเหมาซื้อทุเรียนยกต้น ซึ่งมีจำนวนกว่า 30 ลูก แต่ละลูกมีน้ำหนักประมาณ 5 กิโลกรัม ขายในราคากิโลกรัมละ 130 บาท รวมเป็นเงินกว่า 20,000 บาท พอทุเรียนแก่พอตัดขายได้ก็จะโทรบอกให้กับผู้ที่ซื้อเหมา มารับทุเรียน ไปทาน ตามที่ได้ตกลงกันไว้ สร้างความดีใจเป็นอย่างมาก